فرانسوا برنیئر

فرانسوا برنیئر (25 ستمبر 1620ء – 22 ستمبر 1688ء) ایک فرانسیسی معالج اور سیاح تھا۔ فرانسیسی صوبہ اونژو کے ژوئے ایتیئو میں اس کی پیدائش ہوئی۔ وہ مغل شہنشاہ شاہ جہاں کے بڑے فرزند دارا شکوہ (28 اکتوبر 1615ء – 30 اگست 1659ء) کا نجی معالج تھا۔ دارا شکوہ کی وفات کے بعد وہ اورنگ زیب عالمگیر (14 اکتوبر 1618ء – 20 فروری 1707ء) کے دربار سے وابستہ ہو گیا۔ یوں برنیئر کا قیام ہندوستان کا عرصہ 12 برس پر محیط ہے۔

برنیئر کی سنہ 1684ء میں شائع ہونے والی کتاب "Nouvelle division de la terre par les différentes espèces ou races qui l'habitent" (باشندگان زمین کی انواع یا نسل کے لحاظ سے زمین کی نئی تقسیم) مابعد کلاسیکی دور کی پہلی تصنیف سمجھی جاتی ہے جس میں انسانوں کی مختلف نسلوں کے تحت درجہ بندی کی گئی ہے۔ اس کا دوسرا تصنیفی کارنامہ "وقائع سیر و سیاحت" (Voyages dans les États du Grand Mogol) ہے جو دارا شکوہ اور عالمگیر کے عہد کے احوال کا احاطہ کرتا ہے۔ اس سفرنامے میں برنیئر نے اپنے مشاہدات اور احوال تفصیل سے قلم بند کیے ہیں۔ اس کی معلومات کا بنیادی ماخذ اس کے اپنے مشاہدات نیز چشم دید مغل درباریوں کے بیانات ہیں۔ اس طرح اس سفرنامے میں مذکور معلومات انتہائی مستند خیال کیے جاتے ہیں۔

 حوالہ جات 

زمرہ:1620ء کی پیدائشیں
زمرہ:1688ء کی وفیات
زمرہ:سترہویں صدی کے فرانسیسی مصنفین
زمرہ:فرانس کے مرد مصنفین
زمرہ:فرانسیسی ماہرین ہندویات
زمرہ:سترہویں صدی کی فرانسیسی مرد مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرانسیسی سفر نامہ نگار
زمرہ:نسل پرستی
زمرہ:سترہویں صدی کے لاطینی زبان کے مصنفین
زمرہ:سترہویں صدی کے فلسفی
زمرہ:غیر افسانوی مصنفین
زمرہ:مؤرخین
زمرہ:لیسی لے گراں ہائی اسکول کے فضلا